送陳奇秘校遊寝邱
作者：劉敞
朝代：宋

paragraphs: 世往人物非，古今共滔滔。
聞君寝邱客，因憶孫叔敖。
脱身田野間，功業青雲高。
憂國不顧家，子孫負薪勞。
苟無滑稽士，亦已埋蓬蒿。
嗟来千戶封，晚受侯王褒。
賢卿尚遺忘，反慕貪與饕。
况彼里閭人，安能厭糠糟。
伊昔方斷蛇，許身輕鴻毛。
陰德尚有報，天寧紿吾曹。
努力道路勤，我心良鬱陶。